Eŭrovido-Kantokonkurso 2025

La **Eŭrovido-Kantokonkurso 2025** estis la 69-a eldono de la Konkurso Eŭrovido. Ĝi okazis en Svislando. Gastigata de la Svisa Radia kaj Televida Kompanio (SRG SSR), la konkurso okazis en halego rande de Bazelo, ĉe la limo al la komunumo Münchenstein de la kantono Bazelo Kampara, kaj konsistis el du duonfinaloj la 13-an kaj 15-an de majo, kaj finalo la . La tri koncertspektakloj estis prezentataj fare de Hazel Brugger kaj *Sandra Studer*, kaj en la finalo aliĝis kiel tria prezentistino Michelle Hunziker. Ĉi-jare cetere ankaŭ membro de esperantista familio estis inter la teknikistoj: la 21-jara filo de Thomas Pusch kaj Remi Rudaitytė deĵoris antaŭ kaj dum la eventaj tagoj.
__NOTOC__
## Partoprenantoj 
Interalie (en alfabeta ordo laŭ la landoj, ĉiuj kantistoj pri kiuj ekzistas esperantlingvaj vikipediaj biografi[et]oj) la kontribuon de Aŭstrio prezentis Johannes Pietsch alinome JJ, la kontribuon de Ĉeĥio prezentis kantisto *Adam Pavlovčin* je artista nomo Adonxs kaj tiun de Estonio la repisto Tomas Tammemets je artista nomo Tommy Cash, Finnlandon reprezentis Erika Vikman, kontribuon de Francio kantis *Anne Peichert* alinome Louane kaj tiun de Grekio la kantistino Klavdia, la kontribuon de Hispanio prezentis kantistino *Melodía Ruiz Gutiérrez* je artista nomo Melody, Israelon reprezentis la kantistino Yuval Raphael, Italio estis reprezentata per Lucio Corsi, Nederlando per la devene konga kantisto Claude (Kiambe) - kaj la gastiganta kontribuo de Svislando estis la bazelanino *Zoë Anina Kressler* alinome Zoë Më.

### Polemiko 
Jam ekde 2024 ekestis polemiko pro la partopreno de Israelo en la konkurso, konsiderante, ke jam de antaŭ kelkaj jaroj oni malpermesis la partoprenon de Rusio pro ĝia invado en Ukrainion, dum la saman kriterion oni ne aplikis al Israelo pro sia genocida invado en Gazaon. Tiukadre oni denuncis subpremadon fare de la Eŭrovida organizo kontraŭ tiuj kritikoj kaj aparte kontraŭ la montrado de palestinaj flagoj kaj pro la manipulado de la filmado, kiu kaŝis la prifajfadon kontraŭ la israela prezento. Precize la organizo minacis la hispanan konkursan teamon pro la apogo al la defendo de la palestina aŭtonomio. La pozitivan rezulton de Israelo en la finalo oni rilatigis al la fakto, ke unu el la ĉefaj patronoj (eble eĉ la ĉefa) de la Eŭrovido-Kantokonkurso estas israela entrepreno, Moroccanoil, kiu fakte enspezas el israelaj instalaĵoj en palestinaj teritorioj okupaciitaj.

Johannes Pietsch, la venkinto, montriĝis kontraŭa al la partopreno de Israelo en la sekvajara Eŭrovido-Kantokonkurso, komparante ĝian kazon kun tiu de Rusio kiu ne rajtas partopreni estante atakanta lando, same kiel kontraŭa al la sistemo de voĉdonado.

## Unua duon-finalo 
Noto: Helbruna fono signifas ke la kontribuo avancis al la finalo, helgriza fono signifas ke ne.

## Dua duon-finalo 
## Finalo 
## Rezultoj 
Venkis Johannes Pietsch nome de Aŭstrio. Tio signifas ke la sekvajara kantokonkurso okazos en tiu lando kaj estos gastigata per la aŭstra televida korporacio ORF.

## Eksteraj ligiloj 
*  de la Eŭrovido-konkurso kadre de la Eŭropa Unio de Radio kaj Televido
* oficiala konkursa paĝaro de la germanlingva entrepreno *Schweizer Radio und Fernsehen (SRF)*, unuo de la Svisa Radia kaj Televida Kompanio (SRG SSR)

## Notoj kaj referencoj 


Kategorio:2025 en Svislando
2025
Kategorio:Muziko en 2025
Kategorio:Kulturo de Svislando